Aquest diccionari recull els termes bàsics més utilitzats en l'àmbit de l'administració electrònica, i també els conceptes més habituals referits a la millora i la simplificació dels processos administratius.
Inclou 164 fitxes terminològiques que contenen denominacions en català, castellà, francès i anglès, definicions en català, algunes notes explicatives i la indicació d'àrea temàtica.
Els termes corresponen als sis àmbits temàtics següents: infraestructures tecnològiques, tramitació electrònica, seguretat, procediment administratiu, qualitat i planificació estratègica, i anàlisi, millora i simplificació de processos.
DEPARTAMENT DE GOVERNACIÓ I RELACIONS INSTITUCIONALS; TERMCAT, CENTRE DE TERMINOLOGIA.
Terminologia bàsica de l'administració electrònica i els processos [en línia].
Aquest diccionari conté 1.130 termes amb la definició i notes explicatives en català, equivalents en castellà i àrea temàtica, a la qual es pot accedir a través de l'opció Accés temàtic.
Es tracta de la versió del línia del Diccionari de dret administratiu, del qual el TERMCAT és coautor i que ha estat publicat pel Departament de Justícia.
L'obra forma part de la Col·lecció Termes Jurídics –juntament amb el Vocabulari de dret penal i penitenciari i el Diccionari de dret civil.
Diccionari de dret administratiu [en línia].
Aquest diccionari conté 1.160 termes corresponents a les cinc grans àrees clàssiques del dret civil: dret civil general, dret civil d'obligacions i contractes, drets reals, dret de família i dret de successions.
Cada article conté les denominacions en català, equivalents en castellà, definicions i, sovint, notes explicatives.
No és un diccionari de dret civil català, sinó que inclou, a més del dret civil català, tots els conceptes del dret civil aplicable a Catalunya.
Es tracta de la versió en línia del Diccionari de dret civil, elaborat pel TERMCAT i el Departament de Justícia de la Generalitat de Catalunya, publicat l'any 2005.
Les dades originals poden haver estat actualitzades o completades posteriorment.
Diccionari de dret civil [en línia].
Aquest vocabulari conté 2.705 termes corresponents a quatre grups temàtics: dret penal, dret processal penal, dret penitenciari i dret penal militar.
Cada article mostra les denominacions en català, equivalents en castellà, àrea temàtica –a la qual es pot accedir a través de l'opció Accés temàtic – i, sovint, notes explicatives.
Es tracta de la versió en línia del Vocabulari de dret penal i penitenciari elaborat pel TERMCAT i el Departament de Justícia de la Generalitat de Catalunya, publicat en paper l'any 2000.
En aquest temps, algunes de les dades originals han estat actualitzades o completades.
L'obra és el primer títol de la Col·lecció Termes Jurídics, de la qual també formen part el Diccionari de dret civil i el Diccionari de dret administratiu, tots disponibles en línia.
Vocabulari de dret penal i penitenciari [en línia].
La Terminologia dels drets humans recull 129 termes relacionats amb l'esfera dels drets humans.
Aquesta terminologia aplega els principals drets civils, polítics, econòmics, socials i culturals, així com els drets col·lectius i les llibertats fonamentals de les persones.
També inclou algunes violacions greus dels drets humans.
Cada fitxa terminològica conté una denominació catalana; sinònims, si n'hi ha; equivalents en castellà, francès i anglès; definició, i notes explicatives o exemplificadores quan s'ha cregut convenient.
Els drets humans i les llibertats fonamentals són objecte de protecció del dret internacional i del dret intern dels estats democràtics.
Així mateix, constitueixen un focus d'interès i de treball d'actors internacionals i actors humanitaris, que vetllen per promocionar-los i defensar-los, i denuncien els casos en què es vulneren, sovint vinculats a conflictes armats, migracions forçades o determinats règims polítics.
Per aquest motiu s'ha considerat convenient publicar la terminologia bàsica d'aquest àmbit, que forma part, alhora, d'un diccionari més ampli, en curs d'elaboració, dedicat a les relacions internacionals.
Terminologia dels drets humans [en línia].
La Terminologia electoral bàsica recull 129 termes relacionats amb el procés i els sistemes electorals.
Cada terme inclou les denominacions en català, una definició, els equivalents en castellà, francès i anglès i, si escau, notes complementàries.
Terminologia electoral bàsica [en línia].
Aquest diccionari aplega gairebé tres-cents termes amb les denominacions i la definició en català i amb els equivalents en castellà, francès i anglès, provinents del Diccionari de trànsit i revisats per especialistes de l'àmbit.
Des de la pestanya Consulta de termes, es pot o bé accedir a la llista alfabètica de totes les denominacions (per a cada un dels idiomes del diccionari) i desplegar les fitxes, o bé fer directament al quadre Text de la consulta cerques simples o avançades (en qualsevol dels idiomes del diccionari).
Diccionari de seguretat viària [en línia].
Cercador que permet accedir a més de 13.000 termes jurídics en català procedents de fonts de referència avalades pel Comitè Terminològic de Dret impulsat pel TERMCAT.
La recerca es pot fer en català, castellà, francès i anglès.